b'\n_START_ARTICLE_\nVodzilkiai\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 gentis \xe2\x80\x93 jotvingiai. Nuo XIII-XIV a. iki 1795 m. \xc5\xa1i vietov\xc4\x97 priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Kaim\xc4\x85 1788 m. \xc4\xafkur\xc4\x97 i\xc5\xa1 Rusijos pab\xc4\x97g\xc4\x99 Sentikiai. Aplinkin\xc4\x97se vietov\xc4\x97se Lap\xc5\xabkave, Suvalkuose, Seinuose ir Augustave jie sudar\xc4\x97 bekunigini\xc5\xb3 sentiki\xc5\xb3 bendruomen\xc4\x99. Savo \xc5\xa1ventyklas jie vadina Molenomis, o bendruomen\xc4\x97s i\xc5\xa1rinkt\xc4\x85 religin\xc4\xaf lyder\xc4\xaf Nastavniku. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. 1975-1998 m. priklaus\xc4\x97 Suvalk\xc5\xb3 vaivadijai.\n_START_SECTION_\nPaminklai\n_START_PARAGRAPH_\nMedin\xc4\x97 religin\xc4\x97 \xc5\xa1ventov\xc4\x97 Molena, pastatyta 1921 m. ir prijungtu bok\xc5\xa1teliu 1928 m. \xc5\xa0ia \xc5\xa1ventove \xc5\xa1iuo metu naudojasi apie 10 vietini\xc5\xb3 sentiki\xc5\xb3 \xc5\xa1eim\xc5\xb3. Jie turi tradicij\xc4\x85 prie\xc5\xa1 eidami melstis b\xc5\xabtinai \xc5\xa1variai i\xc5\xa1simaudyti. \xc5\xa0alia \xc5\xa1ventov\xc4\x97s stovi pirtis, Bania atidaryta nuo 2010 m. Pirtis susideda i\xc5\xa1 dviej\xc5\xb3 dali\xc5\xb3: prie\xc5\xa1pir\xc4\x8dio, priedbannika kur visi prie\xc5\xa1 eidami praustis palieka savo r\xc5\xabbus ir Kamienkos, vidin\xc4\x97 pirties dalis su krosnimi. Kaime i\xc5\xa1liko keli senoviniai \xc5\xabkiniai pastatai.'